Case ID: 1103415
Sentence 48: Qeyd edilən faktların tam və hərtərəfli araşdırılması üçün aidiyyəti üzrə göstəriş verilməsi xahiş edilmişdir.İşdə olan Azərbaycan Respublikası Daxili İşlər Nazirliyinin xx.xx.2019-cu il tarixli, Ə657-001-19 nömrəli “DİN-in Polis Akademiyasının kursant və əməkdaşlarının intizam məsuliyyətinə cəlb edilməsi barədə” əmrinin surətindən görünür ki, intizam qaydalarını kobudcasına pozduğuna görə DİN-in Polis Akademiyasının xx.xx.2014-cü il tarixli əmri ilə DİO-da xidmətdən və kursantlar sırasından xaric edilmiş Əli Vəliyev həqiqi hərbi xidməti başa vurduqdan sonra gəncliyi və səmimi peşmançılığı nəzərə alınaraq xx.xx.2018-ci il tarixdə, həmçinin xx.xx.2017-ci il tarixdə öz arzusu ilə DİO-da xidmətdən (kursantlar sırasından) xaric edilmiş Tacəddin Məmmədzadə də həqiqi hərbi xidməti başa vurduqdan sonra xahişi nəzərə alınaraq xx.xx.2019-cu il tarixdə xidmətə yenidən qəbul olunmuş, hər iki kursant Əyani təhsil fakültəsinin İ kursuna bərpa olunmuşlar.Göstərilən etimadı doğrultmaq əvəzinə kursantlar Əli Vəliyev və Tacəddin Məmmədzadə tədris müddətində onlara qoşulmuş həmin kursun digər kursantı İddiaçıla birgə kriminal ünsürlərə xas olan davranışı təbliğ etməklə kursantlar arasında Nizamnamə qaydalarına zidd münasibətlərin yaranmasına səbəbkar olmuşlar.